অলিম্পিক গেমসের উদ্ভব কবে হয় ?
8378#0
অলিম্পিক ক্রীড়া প্রতিযোগিতা বা অলিম্পিক গেমস ( "ঝোজোলাঁপিক")) হল একটি আন্তর্জাতিক ক্রীড়া প্রতিযোগিতা যেখানে গ্রীষ্মকালীন এবং শীতকালীন অনুষ্ঠানে বিভিন্ন দেশের প্রতিযোগীরা বিভিন্ন ধরনের খেলায় অংশগ্রহন করে। দুইশতাধিক দেশের অংশগ্রহণে মুখরিত এই অলিম্পিক গেমস বিশ্বের সর্ববৃহৎ এবং সর্বোচ্চ সম্মানজনক প্রতিযোগিতা হিসেবে বিবেচিত হয়ে থাকে। অলিম্পিক গেমস প্রত্যেক চার বছর পর পর অনুষ্ঠিত হয়ে থাকে। এর দুটো প্রকরন গ্রীষ্ম এবং শীতকালীন প্রতিযোগিতা প্রত্যেক দুই বছর পর পর হয়ে থাকে, যার অর্থ দাঁড়ায় প্রায় প্রত্যেক দুই বছর পর পর অলিম্পিক গেমসের আসর অনুষ্ঠিত হয়। খ্রীষ্টপূর্ব অষ্টম শতাব্দিতে প্রাচীন গ্রীসের অলিম্পিয়া থেকে শুরু হওয়া প্রাচীন অলিম্পিক গেমস থেকেই মূলত আধুনিক অলিম্পিক গেমসের ধারণা জন্মে। ১৮৯৪ সালে ব্যারন পিয়ের দ্য কুবেরত্যাঁ সর্বপ্রথম আন্তর্জাতিক অলিম্পিক কমিটি (আইওসি) গঠন করেন। এই আইওসি-ই অলিম্পিক গেমস সংক্রান্ত সকল কার্যকলাপ নিয়ন্ত্রণ করে থাকে।
অলিম্পিক ক্রীড়া প্রতিযোগিতা
291361#0
জিউসের সম্মানার্থে প্রাচীন গ্রীসের বিভিন্ন নগর-রাজ্যের অংশগ্রহণে অলিম্পিক গেমস ( – "ta Olympia"; i– "Olympiakoi Agones") অনুষ্ঠিত হত। এতে মূলত বিভিন্ন দৌড়বাজীর প্রতিযোগিতা হত। অলিম্পিক গেমসের উদ্ভব সম্পর্কে নানা জনশ্রুতি এবং কিংবদন্তি আছে, তবে ঐতিহাসিক তথ্যের ভিত্তিতে মনে করা হয় ৭৭৬খৃঃপূঃ-তে গ্রীসের অলিম্পিয়ায় এই খেলার সূচনা হয়। এরপর এই খেলা প্রতি চার বছর অন্তর অনুষ্ঠিত হত। এই সময়কালকে "অলিম্পিয়াড"ও বলা হয়। প্রায় হাজার বছরেরও বেশি সময় ধরে চলার পর ৩৯৪খৃঃ ষষ্ঠ রোমান সম্রাট প্রথম থিওডোসিয়াস রাষ্ট্রীয় ধর্ম হিসাবে খৃষ্টীয় মতবাদ প্রবর্তন করতে চেয়ে এই খেলা বন্ধ করে দেন। মানব সভ্যতার উষালগ্নের প্রাচীন গ্রিস বিভক্ত ছিল অনেক গুলো স্বাধীন নগররাস্ট্রে। উল্লেখযোগ্য নগর রাস্ট্র গুলো ছিল স্পার্টা, এথেন্স, ডেলফি,করিন্থ, থিবিস, আরগোস প্রভৃতি । সে সময়ে নগর রাস্ট্রগুলো একে অপরের সাথে প্রায়ই যুদ্ধবিগ্রহে লিপ্ত থাকত। অলিম্পিক চলাকালীন অলিম্পিক যুদ্ধবিরতি ঘোষণা করা হত যাতে প্রতিযোগীরা নির্ভয়ে স্ব-স্ব দেশ থেকে এসে অলিম্পিকে অংশ নিতে পারে। বিজয়ীর মাথায় পরিয়ে দেওয়া হত লরেল পাতার মুকুট। ক্রমে অলিম্পিক নগর-রাজ্যগুলির পরস্পরের উপরে ক্ষমতা জাহির করার রাজনৈতিক হাতিয়ার হয়ে ওঠে। একদিকে যেমন খেলা চলাকালীন রাজনীতিকরা রাজনৈতিক মৈত্রীর কথা ঘোষণা করতেন, তেমনি, যুদ্ধকালে পুরোহিতেরা ঈশ্বরের কাছে জয়কামনায় বলি চড়াতেন। এই খেলার মাধ্যমে গ্রীক সংস্কৃতিও ভূমধ্যসাগরীয় অঞ্চলে ব্যাপক প্রসার পায়। অলিম্পিক শুধু মাত্র ক্রীড়ার উৎসব ছিল না, এখানে একাধারে ধর্মীয় ও শিল্পকলার উৎসবও হত। ৪৩৫ খৃস্টপূর্বাব্দে অলিম্পিয়ায় নির্মিত হয় সিংহাসনে বসা হাতির দাঁত এবং সোনার তৈরী দেবরাজ জিউসের মুর্তি, যা ছিল প্রাচীন বিশ্বের সপ্তাশ্চর্য্যের অন্যতম। আজ আর সে মুর্তি নেই। হবু পৃষ্ঠপোষকদের আশায় ভাস্কর ও কবিরা এখানে সম্মিলিত হয়ে নিজ নিজ কলার প্রদর্শনী করতেন।
প্রাচীন অলিম্পিক গেমস
484998#2
গ্রীষ্মকালীন প্যারালিম্পিক গেমসের মত করেই শীতকালীন প্যারালিম্পিক গেমসের উদ্ভব হয়। দ্বিতীয় বিশ্বযুদ্ধ হতে ফেরত আহত সৈনিকদের সুস্থ ও সাবলীল জীবন যাপনের পথ হিসাবে এ ক্রীড়া অনুষ্ঠান। ড. লুডভিগ গুডম্যান কর্তৃক সংগঠিত, ব্রিটিশ ক্রম স্বাস্থ্যপুনরুদ্ধারকারী হাসপাতালে চালু হওয়া ক্রীড়া প্রতিযোগিতা ১৯৪৮ সাল থেকে ১৯৬০ সাল পর্যন্ত চলে, যখন ১৯৬০ গ্রীষ্মকালীন অলিম্পিকের পর রোমে প্যারালাল অলিম্পিক অনুষ্ঠিত হয়েছিল। এ ১৯৬০ প্যারালিম্পিক গেমসে ৪০০ জনের বেশি হুইলচেয়ার ক্রীড়াবিদ অংশগ্রহণ করে, যা প্রথম প্যারালিম্পিক গেমস হিসাবে পরিচিত।
শীতকালীন প্যারালিম্পিক গেমস
322814#2
যুব অলিম্পিকের এই ধারনাটা আসে ১৯৯৮ সালে অস্ট্রিয়ান শিল্প ব্যাবস্থাপক জোহান রোসেনজফের মাথায়। শৈশবেই স্থূলকায় শরীর, খেলাধুলার প্রতি অনাগ্রহ এবং কিশোরদের মানসিক বৃদ্ধির উপর খেলাধুলার প্রভাবের কথা বিবেচনা করে এই ধরনের গেমের কথা তিনি কল্পনা করেন। এছাড়াও একাডেমিক ফফলতার জন্য আজকাল স্কুললগুলো শারীরিক শিক্ষা ও বাধ্যতামূলক খেলাধুলা শিক্ষা কমিয়ে দিচ্ছে যা অত্যন্ত হতাশাজনক। এসকল সমস্যা থেকে উত্তরণের জন্য ও খেলাধুলা ও শরীরচর্চায় শিশুকিশোরদের অংশগ্রহণ বাড়ানোর জন্য একটি গেমসের আয়োজন খুব প্রয়োজন হয়ে পরেছিল। তবে শুরুর দিকে আন্তর্জাতিক অলিম্পিক কমিটি শুধুমাত্র কিশোরদের জন্য একটি সম্পূর্ন গেমসের আয়োজনের পক্ষপাতী ছিল না। আইওসির প্রতিনিধিরা কিশোরদের জন্য শুধুমাত্র একটি ক্রীড়া প্রতিযোগিতার বদলে একটি সাংস্কৃতিক ও শিক্ষণীয় পরিমণ্ডল বিনিময়ের একটি মাধ্যম গড়ে তুলতে চেয়েছিলেন। আইওসির সাবেক প্রেসিডেন্ট জ্যাক রগ ২০০৭ সালের ৬ জুলাই আইওসির ১১৯ তম কাউন্সিলে যুব অলিম্পিক গেমসের আনুষ্ঠানিক প্রস্তাব করেন। ক্রীড়া প্রতিযোগিতা ছাড়াও যুব অলিম্পিক গেমসের আরও কিছু উদ্দেশ্য আছে। তার মধ্যে অন্যতম হল কিশোর ও নবীন ক্রীড়াবিদদের জন্য একটি মিলনমেলার আয়োজন করা, তাদের মধ্যে সাংস্কৃতিক বিনিময় এবং যুবাদের মধ্য থেকে ভবিষ্যতের সম্ভাবনাময় ক্রীড়াবিদ খুঁজে বের করা।
যুব অলিম্পিক গেমস
322814#3
সাধারণত যুব অলিম্পিক গেমস অলিম্পিক গেমসের মত এত বৃহৎ পরিসরে অনুষ্ঠিত হয় না। এজন্য স্বাগতিক দেশের যেকোন উন্নত ছোট শহরে এই গেমস অনুস্থিত হতে পারে। সম্ভাব্য স্বাগতিক শহরকেএই গেমস আয়োজনের জন্য কোন নতুন স্থাপনা তৈরীর কোন বাধ্যবাধকতা না থাকলেও মিডিত্যা সেন্টার, প্রেস গ্যালারি, এম্পিথিয়েটার প্রশিক্ষণ ওয়ার্কশপ ও ক্রীড়াবিদদের থাকার জন্য ভিলেজ নির্মাণ করতে হয়। শাটলের মধ্যমে পরিবহন করায় ক্রীড়াবিদদের জন্য আলাদা করে কোন পরিবহন ব্যাবস্থা নির্মাণ করার প্রয়োজন পরে না। আয়োজক হওয়ার ডাকে অংশগ্রহণের পূর্বশর্ত হল উদ্বোধনি ও সমাপনি অনুষ্ঠানের স্টেডিয়াম কমপক্ষে দশ হাজার দর্শক ধারণক্ষম হতে হবে। এছাড়াও গ্রীষ্মকালীন আসরের সাঁতার ও অন্যান্য একুয়াটিক প্রদর্শনির জন্য একুয়াটিক স্টেডিয়াম কমপক্ষে ২৫০০ দর্শক ধারণক্ষম হতে হবে।
যুব অলিম্পিক গেমস
8378#2
অলিম্পিক গেমস ইন্টারন্যাশনাল স্পোর্টস ফেডারেশন, জাতীয় অলিম্পিক কমিটি এবং প্রত্যেক আসরের জন্য নির্দিষ্ট কমিটির সমন্বয়ে অনুষ্ঠিত হয়। প্রত্যেক আসরের জন্য আয়োজক দেশ নির্বাচনের ক্ষমতা আইওসি সংরক্ষণ করে। অলিম্পিক সনদ অনুযায়ী আয়োজক দেশ এই গেমস আয়োজনের খরচ বহন করবে এবং তহবিল সংগ্রহ করবে। তবে অলিম্পিক গেমসের ক্রীড়া অনুষ্ঠান সংক্রান্ত সকল সিদ্ধান্ত আইওসি গ্রহণ করে। ক্রীড়া প্রতিযোগিতা ছাড়াও অলিম্পিক গেমসে আরও অন্যান্য আচার ও রীতি-রেওয়াজের প্রচলন রয়েছে যেমন অলিম্পিক মশাল, পতাকা, উদ্বোধনী এবং সমাপনি অনুষ্ঠান ইত্যাদি। গ্রীষ্ম এবং শীতকালীন অলিম্পিকে ৩৩ টি ক্রীড়ার ৪০০ টি বিভাগে প্রায় ১৩,০০০ ক্রীড়াবিদ অংশগ্রহণ করে থাকেন। প্রত্যেক বিভাগের প্রথম, দ্বিতীয় এবং তৃতীয় স্থানাধিকারী ক্রীড়াবিদদের যথাক্রমে স্বর্ণ, রৌপ্য এবং ব্রোঞ্জের পদক দেওয়া হয়।
অলিম্পিক ক্রীড়া প্রতিযোগিতা
8378#14
আন্তর্জাতিক অলিম্পিক কমিটির তত্ত্বাবধানে প্রথম অলিম্পিক গেমস অনুষ্ঠিত হয় ১৮৯৬ সালে এথেন্সের প্যানাথেনেইক স্টেডিয়ামে। এই ক্রিড়াযজ্ঞে ৪৩ টি প্রতিযোগীতায় ১৪ টি দেশের প্রায় ২৪১ জন ক্রীড়াবিদ জড়ো হয়েছিলেন। ইভাঞ্জেলোস জ্যাপ্পাস ও তাঁর তুতো ভাই কনস্ট্যান্টিনোস জ্যাপ্পাস গ্রিক সরকারের কাছে ভবিষ্যতে অনুষ্ঠিতব্য অলিম্পিক গেমসের জন্য একটি তহবিল রেখে যান, ট্রাস্টের সেই তহবিল থেকেই ১৮৯৬ সালের অলিম্পিক গেমস অনুষ্ঠিত হয়। জর্জ এভেরফ, এক গ্রিক ব্যবসায়ী উদারমনে অলিম্পিক গেমসের প্রস্তুতির জন্য স্টেডিয়াম সংস্কারের অর্থ দান করেন। এছাড়াও গ্রিক সরকার অলিম্পিক গেমসের জন্য অর্থের যোগান দিয়েছিলো যা গেমসের টিকিট এবং ডাকটিকিট বিক্রয়ের মাধ্যমে উঠে আসে।
অলিম্পিক ক্রীড়া প্রতিযোগিতা
8378#19
১৪ থেকে ১৮ বছর বয়সী ক্রীড়াবিদদের জন্য সুযোগ করে দেওয়ার জন্য ২০১০ সালে মূল অলিম্পিক গেমসের সাথে যুব অলিম্পিক গেমসের সংযোজন করা হয়েছিল। এর প্রধান রূপকার ছিলেন আইওসির প্রেসিডেন্ট জ্যাকুয়াস রোগ। তিনি এই যুব অলিম্পিকের প্রস্তাব করেন ২০০১ সালে যা আইওসির ১১৯ তম কংগ্রেসে অনুমোদিত হয়। ২০১০ সালের ১৪-২৬ আগস্টে সিঙ্গাপুরে প্রথম গ্রীষ্মকালীন অলিম্পিক গেমস অনুষ্ঠিত হয়, অপরদিকে এর শীতকালীন আসর বসে দুই বছর পর অস্ট্রিয়ার ইন্সব্রুকে। এই যুব অলিম্পিক গেমস অলিম্পিকের মূল আসরের চেয়ে স্বল্প পরিসরে অনুষ্ঠিত হয়। শীতকালীন আসর নয় দিনের জন্য অনুষ্ঠিত হয় যেখানে ৯৭০ জন ক্রীড়াবিদ ও ৫৮০ জন প্রতিনিধি অংশগ্রহণ করতে পারে অপরদিকে গ্রীষ্মকালীন আসর হয় ১২ দিনের জন্য যেখানে ৩৫০০ জন ক্রীড়াবিদ ও ৮৭৫ জন প্রতিনিধি অংশগ্রহণ করতে পারে। মূল অলিম্পিকের ন্যায় এই অলিম্পিকেও বিভিন্ন ধরনের ক্রীড়া প্রতিযোগিতা থাকলেও, এছাড়া এর স্থায়িত্ব কমানোর জন্য কিছু ইভেন্ট বাদ দেওয়া হয়, কিছু খেলায় নারী ও পুরুষের মিশ্র দল গঠন করা হয়, এমনকি জাতীয় অলিম্পিক কমিটিরও মিশ্র দল গঠিত হয়।
অলিম্পিক ক্রীড়া প্রতিযোগিতা
322814#0
যুব অলিম্পিক গেমস একটি আন্তর্জাতিক ক্রীড়াযজ্ঞ, ২০১০ সালের ১৪ থেকে ২৬ অক্টোবর এর প্রথম আসর অনুষ্ঠিত হয়েছিল সিঙ্গাপুরে। অলিম্পিক গেমসের আদলে প্রত্যেক চার বছর পর পর এর গ্রীষ্মকালীন ও শীতকালীন আসর অনুষ্ঠিত হয়। অলিম্পিক গেমসে অংশগ্রহণ করার কোন বয়সসীমা নির্ধারিত না থাকলেও যুব অলিম্পিকে অংশগ্রহনেচ্ছুদের বয়সসীমা ১৪ থেকে ১৮ বছরের মধ্যে হতে হবে। এই জাতীয় গেমস আয়োজন করার প্রথম ধারণা দেন অস্ট্রিয়ার জহান রোসেনজফ। ১৯৯৮ সালে ধারনা দেওয়ার পর তিনি এই যুব অলিম্পিকের আনুষ্ঠানিক প্রস্তাব করেন ২০০১ সালে যা আন্তর্জাতিক অলিম্পিক কমিটির ১১৯ তম কংগ্রেসে অনুমোদিত হয়।
যুব অলিম্পিক গেমস
634261#20
"অলিম্পিক স্তবগান", সরকারী ভাবে "অলিম্পিক স্তোত্র" অলিম্পিক পতাকার উত্তোলনের সময় গাওয়া হয়ে থাকে। এটি 'স্পিরিডন সামারাস' কর্তৃক রচিত হয়েছিল গ্রীক কবি এবং লেখক কোস্টিস পালামাস-এর একটি কবিতা থেকে কিছু শব্দ নিয়ে। কবি এবং গীতিকার দুইজনেই আইওসি'র প্রথম সভাপতি ডিমেট্রিয়াস ভিকেলাস, একজন গ্রীক প্রো-ইউরোপীয় কর্তৃক মনোনিত হয়েছিল। স্তোত্রটি ১৮৯৬ এথেন্স অলিম্পিক গেমস-এর সময় প্রথমবার গাওয়া হয়েছিল, কিন্তু আইওসি স্তোত্রটিকে অলিম্পিক গেমসের সরকারী স্তোত্রের তকমা দেয় ১৯৫৮ সালে। পরবর্তী বছরগুলিতে প্রত্যেকটি আয়োজক দেশ খেলাটির নিজস্ব সংস্করণের জন্য নির্দিষ্ট স্তোত্র জমা দেয়, মার্কিন যুক্তরাষ্ট্রের ক্যালিফোর্নিয়ায় স্কোয়াও ভ্যালিতে ১৯৬০ শীতকালীন অলিম্পিক অবধি।
অলিম্পিক চিহ্ন